# Eichmann storyline

*Introduksjon*

*Denne teksten er tilpasset fra Arendts inntrykk av Eichmann og kritikerne av hennes versjon. Det er tatt dramatisk lisens med mye forenkling for å få frem noen hovedmomenter rundt hans personlighet og handlinger. Samt lagt vekt på dualiteten mellom byråkrat og nazist; Eichmann var tilsynelatende begge disse.*

*Vær obs på at å la nazister komme til orde i første person ikke er uproblematisk! Man må derimot komme nært på en av utøverne av nazistenes folkemord for å komme inn på den overordnede problemstillingen. Hva er ondskap – og hvordan blir mennesker onde?*

Jeg ble født i Solingen i 1906, mens det tyske imperiet fortsatt var sterkt. Mor og far var kalvinister og min oppvekst var preget av en myndig og streng barneoppdragelse, med respekt for Gud og foreldrene mine skulle jeg lære at hardt arbeid var veien til det gode liv. Og kunne være et tegn på min frelse.

Som ung deltok jeg i de vanlige aktivitetene, og var som andre barn i mitt nærområde. Jeg var aktiv og likte sport, men jeg fant mer glede i fiolin og speideraktivitetene mine. Gjennom speideren kom jeg i kontakt med gutter som deltok i militser og Freikorps - som i etterkant har blitt fordømt som høyreekstreme. På skolen gikk det så som så. Etter dårlige resultater, tok min far og byttet skole. Slik at jeg ikke kunne sikte på en akademisk utdannelse, men gikk over til yrkesfag. Jeg sluttet på skolen uten en grad og startet å jobbe for min far.

I denne tiden ble jeg med i min første ungdomsorganisasjon; knyttet til en østerisk milits med koblinger til det nye nazistpartiet. I 1932 ble jeg medlem av NSDAP, og kun 7 måneder senere hadde jeg blitt akseptert inn i SS. Der ble jeg en vakt på nazist-samlinger og ville senere få oppdrag med å hjelpe nazister ut av Østerrike, etter at nazistpartiet ble ulovlig der. Min store sjanse kom i 1934, når jeg ble invitert til å bli med i sikkerhetstjenestens jødiske avdeling. På selveste hovedkontoret i Berlin!

Der fikk jeg vist min verdi og brukt min kunnskap! Jeg organiserte mange prosjekter for emigrasjon og kom med forslag på hvordan en kunne fjerne jøder fra det tyske leverommet, og ble forfremmet to ganger på to år. Rundt 250.000 jøder forlot Tyskland på min vakt! I 1937 forlot jeg kirken, den organisasjonen kunne jeg ikke stå inne for lenger.

For å løse det jødiske spørsmålet, ble jeg utvalgt av Reinhardt Heydrich til å bidra med statistikk og logistikk på Wannseekonferansen. Dette kom nok fordi jeg utviste stor iver og initiativ med deportering av jøder fra de nylig annekterte polske områdene og Wien. Heydrich utnevnte meg til hans egen ekspert på jødiske spørsmål. En ære for meg! En sann ære å kunne bidra til den endelige løsningen på det jødiske spørsmålet.

Fra de ulike innsatsgruppene i Øst, fikk jeg jevnlig oppdatering på hvordan fremgangen fortsatte og jeg fikk mulighet til å bidra med effektivisering av prosessene. Som Heydrichs ekspert og mellommann var jeg tett på utryddingen av disse undermenneskene, og kunne bruke min kjennskap videre i planleggingen av den endelige løsningen. Ordren hadde nemlig kommet ned fra Hitler, via Gøring, til Heydrich at det jødiske spørsmålet skulle løses, og derfra ble jeg inkludert i oppdraget. Jeg fant stolthet i å utføre mine ordre fra og mine resultater taler for seg selv. Jeg ble derfor forfremmet til oberstløytnant.

Mine organisatoriske evner kom godt med under invasjonen av Ungarn. Tenk at det var over 750.000 jøder der! Jeg fikk ordnet det slik at fire tog med 3.000 jøder hver, forlot Ungarn med destinasjon Auschwitz - daglig!

Men, jeg er ikke et monster! Kastnertoget ble tross alt organisert av meg! For kun tre kofferter med gull, diamanter og verdipapirer organiserte jeg transport for over 1.600 kvinner og barn til Sveits. Jeg har fire barn, som jeg elsker høyt og som jeg ønsker at skal vokse opp i en fredfull verden. En slik verden må være renset for korrumperende elementer. Derfor støttet jeg alltid emigrasjon for jøder ved enhver anledning, senest i 1944 tilbød jeg de allierte 1 million jøder i bytte mot 10.000 lastebiler. En ærlig handel som ble avfeid av de allierte.

Hvorfor skulle da jeg bli dømt til døden her i denne rettsal? Jeg fulgte bare ordre, og enhver tysker måtte det under Føreren.